**Emilie Fleten** (født 1992) er en norsk langrennsløper som representerer Gol IL og Team Ramudden. Hun vant Vasaloppet i 2023 og i 2024.

Hun vant Norgescupen i langrenn 2018/19. Hun har også vært aktiv innen terrengløp og sykkel, og har en fjerdeplass i lang løype junior fra NM i terrengløp 2010.

Idrettskarriere
---------------

Fleten kom på tredjeplass i Norgescupen på rulleski 2010, i klassen eldre junior. Hun kom på niendeplass i J18-klassen i Norgescupen i langrenn for junior 2009/10, og 16.-plass i 19-20-årsklassen i Norgescupen i langrenn for junior 2010/11.

I Norgescupen på rulleski 2011 kom hun på tiendeplass i klassen 19-20 år, og hun deltok i seniorklassen i Norgescupen i langrenn for junior 2011/12, der hun kom på 37.-plass. Under Junior-NM på ski 2012 fikk hun sølv på 5 km fri og bronse på 15 km klassisk. Året etter kom hun på 22.-plass i U23-klassen og 35.-plass i seniorklassen i Norgescupen i langrenn 2012/13, og hun kom på 41.-plass i Skandinavisk Cup 2012/13. 

Hun kom på 13.-plass i U23-klassen og 23.-plass i seniorklassen i Norgescupen i langrenn 2013/14, og hun deltok i Skandinavisk Cup 2013/14, der hun kom på 50.-plass med 27 poeng. I Norgescupen i langrenn 2014/15 kom hun på 25.-plass i U23-klassen og 44.-plass i seniorklassen. Hun fikk 9 poeng i Skandinavisk Cup 2014/15, som holdt til 74.-plass sammenlagt. I Norgescupen i langrenn 2015/16 kom hun på 26.-plass i seniorklassen, og hun kom på 47.-plass i Skandinavisk Cup 2015/16. 

Fleten fikk 208 poeng i Norgescupen i langrenn 2016/17, og kom på 18.-plass, og hun fikk 21 poeng i Skandinavisk Cup 2016/17, som holdt til 46.-plass. Sesongen etter kom hun på niendeplass i Norgescupen i langrenn 2017/18 totalt, men kom på sjetteplass i distansecupen med 306 poeng. I Skandinavisk Cup 2017/18 kom hun på 46.-plass, som året før. Hun vant ett av rennene i Norgescupen i langrenn 2018/19, og vant norgescupen sammenlagt med 602 poeng. I Skandinavisk Cup 2018/19 kom hun på 16.-plass totalt, og hun kom på 13.-plass i distansecupen og 22.-plass i sprintcupen.

I 2019 ble Fleten en del av Team Ragde Eiendom der hun satser på Ski Classics. I 2020 ble hun nummer to i Jizerská padesátka. I 2020 gikk hun over til Team Koteng, i 2021 gikk hun over til Team XPND Fuel of Norway, og i 2022 gikk hun til Team Ramudden.

Hun tok sin første seier i Ski Classics da hun vant Vasaloppet 2023. Hun vant Marcialonga i 2024. Fleten vant også Vasaloppet 2024.

Referanser
----------

1. 1 2   www.hallingdolen.no[Hentet fra Wikidata]
2. ↑   www.langrenn.com[Hentet fra Wikidata]
3. 1 2   www.vg.no[Hentet fra Wikidata]
4. ↑  Norges skiforbund - *TIMEkspressen Rulleskicup 2010 Junior 19/20 år kvinner*, besøkt 9. april 2019.
5. ↑  Norges skiforbund - *Spar Cup Langrenn 2009-2010 Jenter 18 år Sluttstilling*, besøkt 9. april 2019.
6. ↑  Norges skiforbund - *Spar Cup Langrenn 2010-2011 Kvinner 19-20 år*, besøkt 9. april 2019.
7. ↑  Langrenn.com, 08 05 2018-. «Uttak Team Ragde Eiendom 2019/2020 - Auklands lag». *www.langrenn.com* **(norsk)**. Besøkt 28. januar 2020.
8. ↑  Emilie Fleten skiftar lag. *Hallingdølen*. Besøkt 26. november 2020.
9. ↑  «Sa nei til Bjørgen-laget: – Hadde vært kult å slå Marit». *www.vg.no*. Besøkt 10. januar 2022.
10. ↑  Stensvold, Mona N. (28. september 2022). «Fleten overraskar alle før årets sesong: – Eg trur dette er heilt rett der eg er no». *Hallingdølen* **(norsk nynorsk)**. Besøkt 21. januar 2023.
11. ↑  Hansen, Tom-Arild (3. mars 2024). «Torleif Syrstad og Emilie Fleten vant historisk Vasaloppet». *www.kondis.no* **(norsk)**. Besøkt 3. mars 2024.

Eksterne lenker
---------------

* (en) Emilie Fleten – FIS (langrenn) Rediger på Wikidata
* Profil hos Ski Classics